|  |  |
| --- | --- |
| **נושא:** מיצוב מחלקת תשתיות בעיני הארגון ובעיני ה- IT | **תאריך :** 2.7.18 |
| **מחבר :** שרון הריס |

**מפגש שני – מיצוב מחלקת תשתיות בעיני הארגון ובעיני ה- IT**

1. תפקידם של ה- CTO וה- CDO בארגון.
2. תפיסת מחקלת התשתיות כשותפים עסקיים בעיני המחלקות השונות בארגון.
3. תפקידי מחלקת התשתיות בעידן הנוכחי.
4. שינוי התפיסה ותפקידיה של מחלקת התשתיות.
5. Devops & Containers ודרישות מחלקת הפיתוח מצוות התשתיות.

סיכום המפגש

במפגש נכחו כ- 25 חברי הלשכה מדיסיפלינות שונות (מנהלי תשתיות, מנכלי"ם, מנהלי מוצר, יועצים ומומחים בנושאי תשתיות ופיתוח).

במהלך ה- Meetup התעוררו דיונים באשר לנושאים אשר הועלו בכל אחד מה- Sessions.

ניכר כי באשר לנקודות הממשק בין סוגי ה – CTOs השונים (אפליקטיבי ותשתיתי) לבין עולם התשתיות ול- IT אין אחידות וכי כל אחד רואה את תפקידו של ה- CTO במיצוב אחר במפת המבנה הארגוני ובתכולת תפקידו.

מצויות נקודות השקה רבות בין תפקידיו של ה- CDO לבין אלה של ה- CTO ועליהם לעבוד במשותף זה לצד זה.

בארגונים רבים ה- CDO ממוצב בצד העסקי במחלקת השיווק ובאחרים באגף מערכות המידע, גם כאן אין אמת אחת והכל תלוי פעילות הארגון, המבנה, הצרכים והיעדים אותם הוא מעוניין להשיג.

מחלקת התשתיות עברה שינוי משמעותי מגוף מגיב ונותן שירות בנושאי תקלות או הקמת מערכות תשתית לגוף אשר שותף בתהליכים חוצי אגף מערכות מידע ואף מול היחידות העסקיות.

חיבור תחום התשתיות הפנים ארגוני עם עולמות הענן, תהליכי אוטומציה ואינטגרציה אל מול המחלקות השונות ב- IT, החלק מצוותי האפליקציות, דרך הדיגיטל וכלה באינטגרציה מחייב שינויים הן בתפיסת מנהלי דרגי הביניים ומעלה והן ב- Skill Set של חברי הצוות במחלקה.

ניתן לראות את התמורות אשר חלות במגוון התפקידים בתחום מחלקות התשתיות השונות אשר בה לידי ביטוי בהקמת צוותי Devops, צוותי פיתוח של אינטגרציה וצוותים אשר מהווים חלק מהובלת תהליכים מונחי טכנולוגיות בארגונים.

כניסתן של טכנולוגיות ותהליכים חדשים לארגון אשר דורשים זמני תגובה מהירים ומדויקים בהנגשת שירותים חדשים מכתיבים למנהלי מחלקת התשתיות את השינוי, דוגמא לתהליך טכנולוגי מסוג זה הוא כניסת מתודולוגיית Devops אשר צופנת בחובה, שינוי תהליכי, תפיסתי, טכנולוגי ומציבה בפני מחלקת ה- IT את המקום אשר בו יש למצב פלטפורמה זו.

ארגון אשר רואה את מחלקת התשתיות כגוף אשר מרכז את כלל הפעילות של המחלקות השונות ב- IT לכדי שירות ורואה רוחבית את אשר נעשה בו יבחר לשים פלטפורמות חוצות מחלקות ותהליכים במחלקת התשתיות\*.

יישום של כלי ומתודולוגיות Devops נעשה כחלק מתהליכי CI\CD ומגדיר בהכרח את הצורך בגיוס/הכשרת חברי צוות לתחומי האוטומציה, כתיבת סקריפטים לתורך יישום כלים אלה.

הגישה אשר מאפשרת "אריזת" שירותים במערכי Containers וניודם בין סביבות שונות מהווה השלמה וקישור בין עולמות הפיתוח, Devops והתשתיות.

\*ארגונים אשר הפיתוח מוביל את הארגון כגון חברת Internet, וחברות פיתוח ייטו ליצור מערך מקביל של ה- CTO ל- CIO אשר תחתיו מחלקות R&D, DEV, QA ו- Devops.